In hierdie komende week, op Donderdag 22 Desember, word 'n Kersete vir behoeftige gesinne aangebied. Ons wil ook graag vir elke gesin wat die Kersete bywoon, 'n kospakkie saamgee.
Eerstens het ons lidmate nodig wat bereid is om die Kersete aan die behoeftige gesinne te bedien. Dit sal nie baie van jou tyd in beslag neem nie. Die ete begin 11:30 en sal teen 14:00 klaar wees.
Die tweede manier waarop jy aan hierdie projek kan deelneem, is deur produkte te skenk, wat in die kerspakkies verpak sal word. Dit is produkte wat in die basiese behoeftes van mense gaan voorsien.
Indien jy bereid is om te help met die bedien van die Kersete, Donderdag 22 Desember, moet jy asseblief die onderstaande vorm invul en aanstuur. Dit sal Retha Meyer bereik, en sy sal jou met die nodige informasie op hoogte bring - soos waar die ete aangebied gaan word en wat van jou verwag sal word.
Indien jy produkte vir die kerspakkies wil verskaf, kan jy dit by die kerk aflewer. Ons vra net dat die produkte ons nie later as Woensdag sal bereik nie, omdat die kerspakkies dan nog opgemaak moet word vir die volgende dag.